VIISAUS
SIUNAUS
ENNALLEEN ASETTAMINEN
LOHDUTUS
HÄN ON YLÖSNOUSSUT!
MYÖTÄTUNTO
RAUHA
YLISTYS
TIETO
ELÄVÄ YHTEYS Sadonkorjuu
BILLY WILSON OPETTAA: Voimautettu sadonkorjuuseen
Avatkaa kanssani Luukaan evankeliumin kymmenes luku.
BILLY WILSON, LEHTIMAJANJUHLA 2013, JERUSALEM
Lue se puhelimesta, Raamattu-sovel- luksesta, Raamatusta tai kuuntele.
"Sen jälkeen Herra valitsi seitsemänkymmentä muuta -
ja lähetti heidät kaksittain edellänsä jokaiseen kaupunkiin ja paikkaan, -
jonne hän itse aikoi mennä. Ja hän sanoi heille: -
'Eloa on paljon, mutta työmiehiä vähän. Rukoilkaa siis elon Herraa, -
että hän lähettäisi työmiehiä elonkorjuuseensa.'"
Hengellinen vilja on kypsää.
Miljoonat ihmiset ovat valmiita ottamaan vastaan -
ja valmiita tuotavaksi Jeesukselle. Meidän täytyy ymmärtää myös, -
että maailmassa on myös toinen sadonkorjuu.
On kylvetty toinen siemen. Toinen sato kasvaa maailmassa.
Kun seurakunta on torkkunut, vihollinen on ollut valveilla.
Jeesus kertoi toisen vertauksen Matt. 13:ssa: "Taivasten valtakunta -
on verrattava mieheen, joka kylvi hyvän siemenen peltoonsa."
Me kaikki olemme täällä, koska kerran joku kylvi hyvän siemenen.
"Mutta ihmisten nukkuessa -
hänen vihamiehensä tuli ja kylvi lustetta nisun sekaan ja meni pois."
Jeesus opetti, että nisu ja luste kasvaisivat yhdessä lopunaikaan asti.
Nyt on siis kasvamassa niin hyvä kuin huonokin sato.
Jumalan liike on laajentunut maailmalla.
Yli 620 miljoonaa ihmistä ilmoittaa olevansa Pyhällä Hengellä täyttynyt.
Jokaisessa geopoliittisessa valtiossa on kristittyjä.
Historian suurimpia herätyksiä on mitä epätavallisimmissa paikoissa, -
kuten Kiinassa ja Intiassa.
Samaan aikaan tapahtuu pahimpia ja iljettävimpiä asioita -
ihmiskunnan historiassa.
Hyvä ja huono sato kasvavat samaan aikaan.
Maailmassa myrskyt raivoavat, meno on kiivasta, sato on kypsää -
ja vihollisen sato kasvaa yhdessä Jumalan sadon kanssa.
Mitä me teemme?
Tänään tahdon tutkia pientä, vaikea- selkoista kohtaa Tuomarien kirjasta.
Tarkastellaan Simsonin strategiaa.
Harkitaan hänen strategioitaan, kun puhumme sadonkorjuusta.
Tämä vaikeaselkoinen raamatunkohta on Tuom. 15:3―5.
"Simson vastasi heille: 'Nyt minä en tule syynalaiseksi filistealaisista, -
vaikka teenkin heille pahaa'.
Niin Simson meni ja pyydysti kolmesataa kettua.
Ja hän otti tulisoihtuja, sitoi aina kaksi häntää yhteen -
ja asetti tulisoihdun kunkin häntäparin väliin.
Sitten hän sytytti tulisoihdut -
ja päästi ketut menemään filistealaisten viljapeltoihin; -
näin hän sytytti palamaan sekä kuhilaat että kasvavan viljan, -
viinitarhat ja öljypuut." Rukoillaan.
Kiitos, että olet tuonut meidät tänne Jerusalemiin.
Filistealaiset ahdistivat Israelin kansaa.
Filistealaiset olivat omineet itselleen israelilaisten viljapellot.
Vihollinen korjasi satoa, -
samaan aikaan kun Luvatun maan, Jumalan kansan, sato ryöstettiin.
Vihollisen sato kasvoi paikassa, jonka Jumalan kansan olisi pitänyt omistaa.
Tässä Simson kehitti hyvin epätavanomaisen strategian.
Hän oli vihainen filistealaisille. Hänen perheessään oli ollut riitatilanne.
Hän oli kärsinyt vääryyttä. Hän reagoi erikoisella tavalla.
Raamatun mukaan hän pyydysti kolmesataa kettua.
Ketun pyydystäminen ei ole mikään pikkujuttu.
Hän pyydysti niitä 300.
Hän teki niistä 150 paria.
Ketut ovat ovelia ja arvaamattomia. Ne kulkevat mutkitellen.
Hän sitoi ketut hännästään toisiinsa 150 pariksi.
Jo se oli iso homma. Sitten hän teki jotakin ihmeellistä.
Hän otti palavia tulisoihtuja ja asetti ne kettujen hännän väliin.
Voin kuvitella, että ketut hermostuivat, kun niiden hännät kärähtivät.
Hän lähetti ne vihollisen viljapelloille.
Ne juoksivat filistealaisten peltojen läpi ja levittivät tulta mennessään.
Ne tallasivat viljan ja sytyttivät sen tuleen.
Päivän päätteeksi vihollisen pellot oli poltettu poroksi -
ja Jumalan kansa sai jälleen omistukseensa Jumalan pellot.
Tutkitaanpa tätä ainutlaatuista strategiaa.
Hengellistän raamatunkohtaa, -
ettette pyydystäisi 300:aa kettua ja sitoisi niitä hännistä yhteen.
Hengellistän sanoman tiettyyn pisteeseen asti.
On kolme asiaa, jotka meidän on opittava Simsonin lähestymistavasta, -
jos mielimme onnistua sadonkorjuussa nykypäivänä.
Jos haluamme onnistua yhdennellä- toista hetkellä paineen alaisina, -
meidän täytyy olla sinnikkäitä.
Billy Grahamilta kysyttiin aikoinaan hänen salaisuuttaan siihen, -
että ihmiset eri kulttuureissa vastaavat hänen sanomaansa.
Suuri evankelista Graham vastasi: -
"Tietyt asiat ovat yhteisiä kaikille ihmisille kaikkialla.
Saarnaan niistä asioista.
Joskus kaikki kokevat yksinäisyyttä.
Kaikki kaipaavat elämäntarkoitusta.
Kaikki kaipaavat rakkautta -
ja jokainen tajuaa kuolevansa eräänä päivänä."
Kun nyt edessämme avautuvat laajat elopellot, -
etsitään keinoja kertoa Kristuksesta uusille sukupolville.
Joskus pienet asiat puhuvat suurta kieltä.
Ei ole vaikeaa kertoa Kristuksesta ja korjata satoa, jos yrittää.
Sinusta ei ikinä tule elonkorjaajaa, jos et yritä.
Simson sanoi: "Jotakin täytyy tehdä."
Hän toimi, ja Jumala auttoi häntä.
Vuosia sitten olin Kiinassa.
Vietin noin viikon Pekingissä.
Eräs nainen toimi oppaanamme retkillä. Hänen nimensä oli Hong.
Elettiin 1990-luvun puoltaväliä. Kiinan talous oli juuri avautumassa.
Siihen aikaan länsimaalaisia ei juurikaan vielä näkynyt Kiinassa.
Hong esitteli meille Kiinaa. Se oli mahtava viikko.
Puhuimme Hongille Kristuksesta. Kerroimme uskoontulostamme.
Tutustuimme hänen perheeseensä. Hän oli hieno nuori nainen.
Viimeisenä päivänä tajusin, -
että en ehkä tapaisi Hongia enää koskaan sen jälkeen.
Meidän piti lähteä lentokentälle tunnin sisällä. Istuimme ravintolassa.
Olimme kertoneet hänelle uskostam- me. Meistä valtaosa oli saarnaajia.
Tutustuimme Kiinassa nähtävyyksiin. Olimme tutustuneet Hongiin.
Olimme ystävystyneet, mutta emme olleet kutsuneet häntä Jeesuksen luo.
Sanoin, että se asia pitää korjata.
Ajattelin, että Hongin ikuisuuskohtalon hyväksi täytyy tehdä jotakin.
Nappasin lautasliinan -
ja kyhäsin äkkiä pienen traktaatin, joka kertoi Jeesuksesta.
Hong puhui huonoa englantia, -
mutta ajattelin, että ehkäpä hän ymmärtää kirjaimet.
Kirjoitin kolme sanaa: P niin kuin "pyydä", -
U niin kuin "usko" ja T niin kuin "tunnusta".
Raamatussa opetetaan, että jokainen, joka huutaa avuksi Herran nimeä, -
pelastuu. Täytyy pyytää. Raamatun mukaan täytyy uskoa sydämessään, -
että Jumala herätti Kristuksen kuolleista.
Raamatussa mukaan täytyy tunnustaa suullaan, että Hän on Herra.
Jos tekee nuo kolme asiaa, pelastuu.
Kirjoitin traktaattini. Nousimme autoon ja lähdimme kohti lentokenttää.
Matka lentokentälle kestäisi 40 minuuttia.
Kysyin Hongilta, voinko istua hänen viereensä. Hän antoi luvan.
Hetken jutusteltuamme sanoin haluavani puhua hänelle kirjaimista.
Hänen silmänsä syttyivät. Hän oli innokas oppimaan englantia.
Aloin puhua hänelle. Ajoimme pitkin Pekingin mutkaisia teitä.
Sanoin hänelle: -
"Olemme kertoneet Jeesuksesta ja siitä, että kerran kuolemme, -
ettei ihmisen tarvitse olla yksin, että Jumala voi antaa elämäntarkoituksen-
ja että Jumala rakastaa sinua niin, että Hän antoi ainoan Poikansa, -
jotta pelastuisit etkä hukkuisi. Emme kertoneet, miten voit tuntea Hänet."
Sanoin, että se on näin helppoa: pyydä, usko ja tunnusta.
Hong alkoi itkeä.
Hän pyysi meitä rukoilemaan, että hän voisi tehdä sen.
Rukoilimme. Hong otti Kristuksen elämäänsä.
Hong jäi lentokentälle. Annoin hänelle Raamatun.
Hän piti kiinni Raamatusta ja itki. Annoin hänelle erään uskovan nimen.
Hän löysi uskon yksinkertaisesti lautasliinan ansiosta.
Pelastuminen, kääntyminen ja ikuisuuskohtalon muuttaminen -
ei ole monimutkaista. Se on hyvin yksinkertaista. Ylistys Jumalalle!
Historian kaikki suuret elonkorjaajat ovat antaneet itsensä sinnikkäästi -
Jumalan kutsulle ja tahdolle.
Ensimmäisenä tulee sinnikkyys. Tee jotakin.
Toiseksi meillä täytyy olla kumppaneita tai kumppanuutta, -
jos haluamme olla elonkorjaajia.
Jeesus lähetti opetuslapset matkaan pareittain.
Simson sitoi kaksi kettua yhteen hännistä.
Hän teki epätodennäköisistä kumppaneista pareja, -
jotta niiden voima moninkertaistuisi ja niiden välille syntyisi jännite, -
joka saisi ne kulkemaan suoraan.
Kun meistä tulee elonkorjaajia sukupolvemme keskellä, -
me tarvitsemme toinen toistamme.
Saarnaajan kirjan mukaan kahden on parempi kuin yksin, -
sillä heillä on vaivannäöstänsä hyvä palkka.
Raamatussa opetetaan, että yksi ajaa pakoon tuhat, -
mutta kaksi ajaa pakoon kymmenentuhatta.
Ihmisten keskinäinen yhteys miellyttää Jumalaa niin, -
että Hän moninkertaistaa vaikutuksen.
Jos yksi ajaa pakoon tuhat, kahden pitäisi ajaa pakoon kaksituhatta, -
mutta Jumala vaikuttaakin niin, että kaksi ajaa pakoon kymmenentuhatta.
Jotta voi tuhota vihollisen sadon ja korjata Jumalan sadon, -
meidän täytyy olla sinnikkäitä ja meidän täytyy toimia yhdessä.
Kolmanneksi täytyy olla palavaa intoa.
Kun Simson sitoi kettujen hännät yhteen, -
se antoi niille lisää voimaa. Ne olivat tehokkaampia kahden kuin yksin.
Todellinen voima tuli, kun hän asetti tulen niiden välille.
Niistä tuli kylmiltään soihdunkantajia, -
hengellisen tuhopolton petoja.
Ne polttivat vihollisen sadon, jotta Jumalan kansa voi taas korjata satoa.
Tänään tässä juhlassa tarvitsemme palavaa intoa sisällemme.
Vihollinen on kylvänyt maailmassa. Luste kasvaa yhdessä nisun kanssa.
Vaeltakaamme Jumalan kettuina, yhdessä toinen toisemme kanssa, -
täynnä Pyhän Hengen voimaa.
Polttakaamme vihollisen sato ja korjatkaamme Jumalan sato -
Hänen valtakuntansa kunniaksi. Aamen.
Juhli helluntaita helluntain maassa, Jerusalemissa.
Koe Pyhän maan ihme ja elävöitä henkesi uudelleen -
tuhansien uskovien ja Hengen voimauttamien puhujien seurassa -
Empowered 21 -maailman- konferenssissa 18.―24.5.2015.
Ilmoittaudu nyt konferenssin koti- sivuilla, niin säästät 200 USD.
Elämäsi muuttuu ainiaaksi.
JÜRGEN BÜHLER HAASTATTELEE BILLY WILSONIA.
Tänään vieraanamme on pastori Billy Wilson.
Hänet nimitettiin äskettäin Oral Roberts -yliopiston johtajaksi.
Hän on aikamme parhaiten verkostoituneita johtajia.
Hän johtaa Empowered 21 -verkostoa, joka on luultavasti tällä hetkellä -
suurin Hengellä täyttyneiden evankelikaalisten johtajien verkosto.
Se kokoaa yhteensä yli 300 miljoonaa uskovaa. On kunnia saada sinut tänne
Kiitos. On aina hienoa olla lehtimajanjuhlilla ja ICEJ:n vieraana.
Käynnistit Empowered 21 -verkoston ja johdat sitä.
Mikä on sen näky?
Sen voi kiteyttää sanoihin Pyhä Henki, tulevaisuus, -
uusi sukupolvi ja 2000-luku. Siinä pohditaan ongelmia, -
joita Hengen voimauttama, karismaattinen helluntaikristillisyys -
kohtaa 2000-luvulla. Etsimme tapoja tuoda yhteen sukupolvet, -
hengelliset isät ja äidit, nuoret miehet ja naiset, -
jotta liikkeen tulevaisuus olisi vahva.
Se alkoi 120 vuotta sitten Azusakadulla kourallisesta ihmisiä.
He janosivat lisää Jumalaa ja voimaa evankeliointiin.
Nyt se on kasvanut yli 620 miljoonan ihmisen globaaliksi liikkeeksi.
Se on nopeimmin kasvava kristillisyyden osa.
Haluamme, että tämä herätys jatkuu -
ja että uusi sukupolvi löytää Pyhän Hengen voiman, -
jotta tavoitetaan maailman jokainen ihminen.
Olet ottanut vastaan myös toisen vastuutehtävän.
Sinut nimitettiin Oral Roberts -yliopiston johtajaksi.
Se on evankelikaalisen kristillisyyden vaikutusvaltaisimpia opinahjoja.
Kun mietitään teologisia erimielisyyk- siä Israelista ja juutalaisuudesta, -
mitkä ovat ratkaisevimmat haasteet Israelin ja lopunaikojen suhteen?
Olen vasta neljäs Oral Roberts -yliopiston johtaja.
Se on kunnia. Olemme innoissamme. Opiskelijakuntamme koostuu...
Montako opiskelijaa teillä on? - 3 400 huipputason opiskelijaa.
Opiskelijakunnassa on edustettuina 72 maata.
Opiskelijakunta on täynnä virtaa ja tietysti haasteellinen minulle johtajana
Emme edusta vain yhtä tunnustuskuntaa.
Tunnustuskunnallisten näkemysten kirjo on hyvin laaja.
Meillä on hyvin vahvat perinteet Israelin tukemisessa.
Uskomme Israelin olemassaolon raamatulliseen oikeuteen.
Uskomme, että Jerusalem on Israelin pääkaupunki.
Seisomme juutalaisten rinnalla. Se on Jumalan valittu ja siunaama kansa.
Silti opiskelijakunnassa, etenkin nuorissa, on paljon eriäviä ajatuksia.
Uusi sukupolvi etsii vahvasti oikeuden- mukaisuutta ja vanhurskautta.
He tuntevat empatiaa, jos näyttää, että joku kärsii tai jotakuta sorretaan.
Palestiinalaisten ahdinko Pyhässä maassa saa nuoret sanomaan: -
"Mikä on vastaus? Uskomme Israeliin ja sen oikeuteen olla olemassa.
Jumala on siunannut sitä. Silti ihmiset kärsivät."
Nuoret pohdiskelevat paljon näitä asioita. Se on tärkeää.
Nuoret saattavat löytää vastauksia asioissa, jotka olivat meille vaikeita.
Uskon, että he astuvat tyhjiöön. Se on olemassa, -
koska monet innokkaat Israel-ystävät unohtavat palestiinalaiset.
Olen samaa mieltä. Meidän täytyy löytää tasapaino.
Siunaamme Jumalan kansaa, Aabrahamin todellisia lapsia, -
israelilaisia, juutalaisia, missä ikinä he ovatkin, etenkin Pyhässä maassa.
On löydettävä raamatullinen tasapaino -
ja säilytettävä kristillinen profeetal- linen ääni poliittisessa Israelissa.
On sanottava, ettemme hyväksy kaikkia hallinnon toimia, -
vaikka uskomme Israeliin ja siunaamme Israelia.
On tärkeää säilyttää profeetallinen ääni kristittyinä Pyhässä maassa.
On tuettava Israelia, mutta silti on pystyttävä sanomaan: -
"Ette voi rangaista ja satuttaa syyttömiä, -
kun pyritte saamaan syylliset vastuuseen."
Olet nyt toista kertaa lehtimajanjuhlilla. Mitä pidät juhlista?
Juhlat ovat todella ainoa laatuaan.
Onnittelen Jerusalemin kansainvälistä kristillistä suurlähetystöä, ICEJ:tä.
Olen Yhdysvaltain kansalainen.
On mahtavaa, että USA:lla on lähetystö Israelissa.
Seisomme lujasti Israelin rinnalla.
Sen lisäksi olen taivaan kansalainen.
Olen Jumalan lapsi. Se on ensimmäinen velvollisuuteni.
Siksi olen iloinen ICEJ:stä, joka edustaa kristittyjä, -
palvelee Israelia, tukee Israelia ja täyttää tarpeita Israelissa.
Rakastan ICEJ:tä ja ICEJ:n työtä.
ICEJ:n lehtimajanjuhlat ovat aina vuoden kohokohta.
Juhlilla ylistys on aivan ainutlaatuista koko maailmassa.
On loisteliaisuutta, tanssia ja tunne kristittyjen heprealaisista juurista.
Olen tutkinut Daavidia. Haluan tanssia kuin Daavid, palvoen.
Ylistys on aivan fantastista. Siellä julistetaan myös Sanaa.
Tapaamme Israelin hallinnon edustajia. Tuemme Israelia.
Kuulemme heidän näkemyksiään ja etsimme väyliä yhteistyölle.
Myös yhteys on ihanaa. Kaikkialta maailmasta tulee Israel-ystäviä -
ja Pyhällä Hengellä täyttyneitä.
Molempina vuosina olen huomannut, että uskovien nälkä on kasvanut.
Maailmalla kasvaa nälkä nähdä Pyhän Hengen tuore vuodatus -
ja halu nähdä, miten Jumala vuodat- taa Henkensä jälleen Israelin ylle.
Kiitos vierailustasi. On aina hienoa olla yhdessä.
Olet mestari Jeesukselle. Olemme ylpeitä johtajuudestasi ICEJ:ssä.
Pyydämme yllesi Jumalan siunausta. Shalom! - Toda raba, kiitos paljon!
ICEJ-RAPORTTI
Vuonna 1980 Israelin parlamentti hyväksyi lain, -
jossa yhtenäinen Jerusalem julistettiin Israelin ikuiseksi pääkaupungiksi.
Arabiliitto uhkasi öljysaarrolla, -
joten eri valtioiden lähetystöt sulkivat ovensa ja muuttivat Tel Aviviin.
Samana vuonna kristityt kaikkialta maailmasta -
kokoontuivat Jerusalemiin lehtimajanjuhlille.
Osallistujat ja johtajat aistivat, miten israelilaiset olivat jääneet yksin.
He päättivät perustaa kansainvälisen kristillisen suurlähetystön Jerusalemiin
Meidän on aina tärkeä ymmärtää, että ICEJ syntyi lehtimajanjuhlista.
Hämmästelen edelleenkin sitä, -
että kristittyjä on tullut kaikkialta maailmasta jo 30 vuoden ajan -
juhlimaan juutalaista sukkot-juhlaa.
Se on valtava yhteyden ilmaisu Kristus-ruumiilta.
Monet kristityt monista eri taustoista -
ja monista eri uskontotaustoista tulevat Jerusalemiin.
Kaikki muu laitetaan syrjään.
Halutaan palvoa Herraa sekä olla siunaus ja rohkaisu Israelille.
Se on mahtava tilaisuus ja ajankohta tulla Israeliin.
Juha, matkustat paljon maailmalla.
Tiedät, millaista on, kun seurakunnat tukevat Israelia.
Meillä on mandaatti Israelissa ja kansoissa.
Kansoissa palvelemme paikallisia seurakuntia sanomallamme.
Keskipisteenä on Jeesus.
Hänen toimissaan Israelin suhteen korostuu se, että Hän pitää liittonsa.
Herra on ollut hyvä. Olemme koskettaneet kokonaisia kansakuntia.
Herätämme globaalia rukousta Israelin puolesta.
Toimimme siltana kansojen ja Israelin välillä.
Teemme sen, koska tiedämme, että se, joka siunaa Israelia, -
tulee siunatuksi.
Siunaamisen kuuluu paljon muutakin kuin vierailut Israelissa.
Nicole, miten ihmiset voivat auttaa Israelia käytännön tasolla?
Israel on menestynyt monella alueella.
On kuitenkin monia haasteita ja sosiaalisia tarpeita.
Se suo meille kristityille mahdollisuuden -
osoittaa käytännöllistä apua ja sanoa, ettei Israel ole yksin.
Saamme työskennellä yhteiskunnan joka osa-alueella, -
sekulaarien juutalaisten, ortodoksien, arabien, druusien, beduiinien -
ja kaikkien sektorien kanssa.
Pidän siitä, miten 1. Kor. 13:n rakkausluku kuvailee, -
että rakkaus on pitkämielinen ja lempeä.
Siinä sanotaan myös, että rakkaus iloitsee yhdessä totuuden kanssa.
ICEJ julkaisee tietoa monien eri viestinten kautta.
Meillä on uutispalvelu, joka lähettää päivittäin uutisjuttuja sähköpostitse.
Julkaisemme niitä myös koti- sivuillamme osoitteessa www.icej.org.
Teemme Frontpage Jerusalem -radio-ohjelmaa, -
joka kuuluu 120 kristillisellä kanavalla Pohjois-Amerikassa ja maailmalla.
Ohjelmamme näkyy viikoittain Daystar-televisiokanavalla.
Käymme God TV -kanavan kanssa neuvotteluja viikoittaisesta ohjelmasta.
Joka kuukausi ilmestyvässä Sana Jerusalemista -lehdessä -
kerrotaan tapahtumistamme ja toiminnoistamme.
Lehti sisältää uutisanalyysejä ja raamatunopetuksia Israelista.
Haluamme julistaa raamatunmukaista totuutta Israelista -
seurakunnille ja kansoille.
Tapasitte ICEJ:n johtajatiimiä täällä Jerusalemissa.
Pääsitte kurkistamaan viikoittaiseen strategiatapaamiseemme, -
jossa suunnittelemme, miten voimme parhaiten siunata Israelia.
Tahdon kutsua sinut ICEJ:n kumppaniksi.
Olemme sinun edustustosi.
Tahdomme auttaa sinua, kun osoitat siunauksesi ja rakkautesi juutalaisille.
Kiitos ja Herra sinua siunatkoon Siionista.
Suomennos: Marianne Tenetz